

SVEUČILIŠTE U ZAGREBU

FAKULTET STROJARSTVA I BRODOGRADNJE



**PRAVILNIK
o vrednovanju rada suradnika**

Zagreb, \_\_\_\_\_\_\_\_\_ 2023.

**Sadržaj**

[I. OPĆE ODREDBE 1](#_Toc152068387)

[Članak 1. 1](#_Toc152068388)

[Članak 2. 1](#_Toc152068389)

[II. IMENOVANJE MENTORA 1](#_Toc152068390)

[Članak 3. 1](#_Toc152068391)

[Članak 4. 1](#_Toc152068392)

[Članak 5. 2](#_Toc152068393)

[III. POSTUPAK OCJENJIVANJA 2](#_Toc152068394)

[Članak 6. 2](#_Toc152068395)

[Članak 7. 2](#_Toc152068396)

[Članak 8. 2](#_Toc152068397)

[IV. Prijelazne i završne odredbe 3](#_Toc152068398)

[Članak 9. 3](#_Toc152068399)

Na temelju članka 45. Zakona o visokom obrazovanju i znanstvenoj djelatnosti ("Narodne novine" br. 119/22), te članka 5. Statuta Fakulteta strojarstva i brodogradnje, Sveučilišta u Zagrebu, na prijedlog dekana Fakultetsko vijeće (u daljnjem tekstu: Vijeće) na svojoj \_\_. redovnoj sjednici održanoj \_\_\_\_\_\_. 2023. godine, donosi

**PRAVILNIK**

**o vrednovanju rada suradnika**

# OPĆE ODREDBE

##  Članak 1.

Ovim Pravilnikom o radu suradnika (u daljnjem tekstu: Pravilnik) uređuju se pitanja od značaja za imenovanje mentora suradnicima i ocjenjivanje rada suradnika na Fakultetu strojarstva i brodogradnje, Sveučilišta u Zagrebu.

Daleko bitnije je jasno definirati tko su i što su suradnici, nego članak 2.

## Članak 2.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

# IMENOVANJE MENTORA

## Članak 3.

Vijeće na sjednici na kojoj je donijelo odluku o usvajanju mišljenja za izbor suradnika imenuje izabranom suradniku mentora iz reda zaposlenika na znanstveno-nastavnim ili nastavnim radnim mjestima.

Vijeće može iz opravdanih razloga razriješiti postojećeg i imenovati novog mentora.

1. **IZVJEŠĆE O RADU SURADNIKA**

## Članak 4.

Rad suradnika se ocjenjuje najmanje jednom godišnje temeljem pisanog izvješća mentora.

Mentor je u izvješću dužan vrednovati uspješnost u znanstvenom i nastavnom radu suradnika, a kod asistenata i uspješnost na doktorskom studiju.

Iznimno, ukoliko mentor zbog objektivnih razloga nije u mogućnosti podnijeti izvješće o radu suradnika, izvješće podnosi voditelj ustrojstvene jedinice unutar koje suradnik radi (voditelj katedre ili predstojnik zavoda).

## Članak 5.

Izvješće mentora za prethodnu akademsku godinu treba sadržavati:

1. opis znanstvenoistraživačkog rada suradnika, s popisom objavljenih znanstvenih radova,

2. opis nastavnog rada suradnika, s iskazanim satima nastave provedenih kroz sustav ISVU po kolegijima na kojima suradnik sudjeluje,

3. uspjeh asistenta na doktorskom studiju (popis položenih ispita i polučenih ocjena te skupljenih ECTS bodova u izvještajnom razdoblju),

4. zaključnu ocjenu cjelokupnog rada suradnika. Ocjena suradnika može biti pozitivna ili negativna.

# POSTUPAK OCJENJIVANJA

## Članak 6.

Mentor je dužan izvješće o radu suradnika dostaviti najkasnije do 1. prosinca tekuće kalendarske godine za prethodnu akademsku godinu.

Ukoliko mentor ne dostavi pisano izvješće o radu u propisanom roku Vijeće će ga upozoriti pisanim putem o njegovoj obvezi i pozvati ga da u roku od narednih trideset (30)
dana dostavi Vijeću izvješće o radu suradnika.

Ukoliko mentor niti u naknadnom roku ne dostavi izvješće o radu suradnika pokrenut će se postupak stegovne odgovornosti te će se razriješiti dužnosti mentora. Za podnošenje izvješća zadužit će se voditelj ustrojstvene jedinice u kojoj suradnik radi.

## Članak 7.

Vijeće mora usvojiti predloženo izvješće mentora.

Ukoliko Vijeće odbije izvješće mentora, predstojnik Zavoda na kojem je zaposlen asistent imenuje drugog mentora koji mora podnijeti izvješće za sljedeću sjednicu Vijeća.

Za donošenje rješenja potrebna je natpolovična većina nazočnih članova koji čine potrebni kvorum.

Protiv rješenja iz stavka 1. ovog članka nije dopuštena žalba, ali se može pokrenuti upravni spor.

Suradniku koji je negativno ocijenjen dvije godine uzastopno danom izvršnosti rješenja prestaje radni odnos.

## Članak 8.

Na postupak ocjenjivanja rada suradnika primjenjuju se odredbe zakona kojim je uređen opći upravni postupak.

# Prijelazne i završne odredbe

## Članak 9.

Postojećim suradnicima Vijeće će imenovati mentore iz reda zaposlenika na znanstveno-nastavnim ili nastavnim radnim mjestima u roku od 6 mjeseci od stupanja na snagu ovog Pravilnika.

## Članak 10.

Ovaj Pravilnik stupa na snagu osam dana od dana objave na internetskoj stranici Fakulteta.

DEKAN

prof. dr. sc. Zdenko Tonković

 Klasa:

 Urbroj:

Ovaj Pravilnik je oglašen na internetskim stranicama Fakulteta dana \_\_\_\_\_\_\_\_\_ godine te stupa na snagu \_\_\_\_\_\_\_ godine.